Κορημετρία και I-123-DaTSCAN στη νόσο Parkinson: συγκριτική μελέτη
Creators: name: Γκίζα, Ευαγγελία Α.
Publisher: name: Aristotle University of Thessaloniki
Year: 2010
Subjects: Νόσος Πάρκινσον
Κορημετρία
Αντανακλαστικό της κόρης στο φως
Απεικόνιση μεταφορέα της ντοπαμίνης
Parkinson’s disease
Pupillometry
Pupil light reflex
DaTSCAN

description: Η νόσος Parkinson αποτελεί μια κινητική διαταραχή που συνοδεύεται από μια πληθώρα μη κινητικών συμπτωμάτων, η μελέτη των οποίων έχει αποκτήσει ιδιαίτερη σημασία. Στα πλαίσια αυτά της αναζήτησης νέων διαγνωστικών μεθόδων διερεύνησης, ενδιαφέρον αποκτά η μελέτη του αντανακλαστικού της κόρης στο φως με τη χρήση της κορημετρίας. Η κορημετρία αποτελεί μια μη επεμβατική τεχνική αυτόματης καταγραφής και ανάλυσης της αντίδρασης της κόρης κάτω από διαφορετικές συνθήκες φωτισμού και ερεθισμάτων. Σκοπός της παρούσας διατριβής ήταν ο έλεγχος του αντανακλαστικού της κόρης στο φως (ΑΚΦ) σε ασθενείς με νόσο Parkinson με τη χρήση συστήματος κορημετρίας, η απεικόνιση του μεταφορέα της ντοπαμίνης (DAT) με τη βοήθεια του DaTSCAN, που αποτελεί, πράγματι, έναν αντικειμενικό δείκτη εξέτασης της προσυναπτικής μελαινοραβδωτής οδού και η συσχέτιση των τιμών από την ημιποσοτική ανάλυση της πρόσληψης του ραδιοφαρμάκου με τις τιμές των παραμέτρων της κορημετρίας. Εξετάστηκαν 66 ασθενείς με ιδιοπαθή νόσο Parkinson και συγκρίθηκαν με φυσιολογικούς μάρτυρες σταθμισμένους ως προς την ηλικία. Από τους παρκινσονικούς 35 ασθενείς υποβλήθηκαν σε απεικόνιση του μεταφορέα της ντοπαμίνης (DAT) με ραδιενεργό ιωδοφλουπάνιο 123I-FP-CIT (DaTSCAN). Χρησιμοποιήθηκε αυτοματοποιημένο σύστημα κορημετρίας για την καταγραφή και ανάλυση του ΑΚΦ σε μονήρη και επαναλαμβανόμενα φωτεινά ερεθίσματα με τη μορφή φλας. Οι παράμετροι του ΑΚΦ σε μονήρη φωτεινά ερεθίσματα έντασης 24.6 candelas/m2 και διάρκειας 20 msec οι οποίοι εκτιμήθηκαν ήταν η Αρχική ακτίνα (R1), ο Χρόνος αντίδρασης (T1), η Ελάχιστη ακτίνα (R2), το Εύρος μεταβολής της κόρης (R1-R2) , η Ποσοστιαία αναλογία ελάχιστης και αρχικής ακτίνας (%R2/R1), η Ποσοστιαία αποκατάσταση (%R) επαναδιαστολή της κόρης μετά από 3.5sec καταγραφής, ο Χρόνος για τη μέγιστη μύση (T2), η Μέγιστη ταχύτητα μύσης (VCmax), ο Χρόνος για την επίτευξη μέγιστης ταχύτητας (T3) και η Μέγιστη επιτάχυνση μύσης (ACmax). Στη διαδικασία των επαναλαμβανόμενων φωτεινών ερεθισμάτων υπολογίστηκε το εύρος μεταβολής της ακτίνας της κόρης σε επαναλαμβανόμενα φλας της ίδιας έντασης και διάρκειας με την προηγούμενη δοκιμασία, αλλά αυξανόμενης συχνότητας (0.6 Hz, 0.9 Hz, 1.2 Hz, 1.5 Hz, 1.8 Hz). Για την απεικόνιση του μεταφορέα της ντοπαμίνης (DAT) χρησιμοποιήθηκε το ραδιενεργό ιωδοφλουπάνιο 123I-FP-CIT (DaTSCAN). Έγινε ημιποσοτική ανάλυση των δεδομένων με βάση την ειδική πρόσληψη του ραδιοφαρμάκου (ραβδωτό σώμα, κερκοφόρος και φακοειδής πυρήνας) και τη μη ειδική πρόσληψη (οπτικός φλοιός). Παρατηρείται διαταραχή του ΑΚΦ στη νόσο Parkinson κατά την αντίδραση σε μονήρη και επαναλαμβανόμενα φωτεινά ερεθίσματα. Από την εξέταση της σχέσης ανάμεσα στις παραμέτρους της κορημετρίας και τις τιμές από την ημιποσοτική ανάλυση της πρόσληψης του 123I-FP-CΙT στα βασικά γάγγλια δε βρέθηκε συσχέτιση. Η κορημετρία είναι μία ανώδυνη, μη επεμβατική και εύχρηστη εξέταση που επιτρέπει την εκτίμηση με αξιόπιστο τρόπο της διαταραχής του ΑΚΦ στη νόσο Parkinson και θα πρέπει να συμπεριλαμβάνεται στον έλεγχο των παρκινσονικών ασθενών από την αρχή της ανάπτυξης των κινητικών εκδηλώσεων της νόσου μέσα στα πλαίσια της εκτίμησης των μη κινητικών εκδηλώσεων της νόσου και ειδικότερα της ανίχνευσης ακόμα και λανθάνουσας δυσλειτουργίας του Α.Ν.Σ.
description: Parkinson’s disease is a motor disorder, which is accompanied by a variety of non-motor symptoms of great importance. By this view, the examination of pupil light reflex (PLR) by means of pupillometry has attracted a special interest. Pupillometry is a non-invasive method of automated recording and analysis of pupil reaction under different conditions of illumination and stimulation. The purpose of this dissertation was to investigate PLR in patients with Parkinson’s disease (PD) by means of pupillometry, to estimate the imaging of dopamine transporter (DAT) by means of DaTSCAN, which is an objective method for evaluation of presynaptic dopaminergic system, and to correlate values from the semi-quantitative analysis of radioligand uptake with pupillometry parameters. Sixty six patients who fulfilled the clinical criteria of Parkinson disease were included in the study and compared with a control group of healthy controls matched for age. Imaging of dopamine transporter (DAT) using radioactive iodoflupane (123I-FP-CIT) was performed in 35 PD patients Pupil light reflex to single and multiple repetitive flash stimuli was recorded using a fully automated pupillometry system. Parameters evaluated at the test of single flash stimuli of 24.6 candelas/m2 intensity and 20 msec duration were Latency (T1), Initial Radius (R1), Minimum Radius (R2), Amplitude (R1-R2), %R2/R1, %R Redilatation, Time for maximum miosis (T2), Maximum Constriction Velocity (Vmax), Time for maximum velocity (T3) and Maximum Acceleration (ACmax). At the test of multiple repetitive flash stimuli radius amplitude to repetitive stimuli of the same duration and intensity and increasing frequency (0.6 Hz, 0.9 Hz, 1.2 Hz, 1.5 Hz, 1.8 Hz) was evaluated. Dopamine transporter imaging was performed using radioactive iodoflupane 123I-FP-CIT (DaTSCAN). Semi-quantitative data analysis was based on specific binding of the radioligand corresponding to left and right striatum, caudate nucleus and putamen and the non-specific binding corresponding to visual cortex. The study demonstrates PLR impairment to single and multiple repetitive flash stimuli in patients with Parkinson’s disease. Investigating the relationship between pupillometry parameters and values from the semi-quantitative uptake of the radioligand, we found no correlation. Pupillometry is a simple, non-invasive method for reliable exploration of PLR alterations in PD, which could be incorporated in the investigation of non-motor symptoms of parkinsonian patients soon after the manifestation of motor symptoms as an early detection of subclinical ANS dysfunction.